MINISTERUL AFACERILOR INTERNE

DEPARTAMENTUL PENTRU SITUAŢII DE URGENŢĂ

**INSPECTORATUL GENERAL PENTRU SITUAŢII DE URGENŢĂ**

**INSPECTORATUL PENTRU SITUAŢII DE URGENŢĂ**

**„Anghel Saligny” AL JUDEŢULUI VRANCEA**

****

***Persoană de contact: Mr. Olaru Florin, tel: 0755057570 Nr. 25***

***Focşani, 07.05.2025***

**BULETIN INFORMATIV**

#  Activități de pregătire a populației și de prevenire a situațiilor de urgență

#  desfășurate în luna aprilie, în județul Vrancea

La nivelul Inspectoratului pentru Situații de Urgență “*Anghel Saligny*” al județului Vrancea, în luna aprilie, au fost înregistrate **123** decereri pentru emiterea avizelor, autorizațiilor, acordurilor și pentru asistență tehnică de specialitate. Pe linia securității la incendiu au fost emise **9** avize și **1** autorizație. Totodată au fost emise **7** avize transporturi deșeuri periculoase.

**Menționăm că la emiterea avizelor şi/sau a autorizațiilor de securitate la incendiu şi de protecție civilă nu se percep taxe de către ISU Vrancea.**

În perioada precizată, au fost efectuate **182** de controale pe linia apărării împotriva incendiilor și protecției civile, din care: **19** la operatori economici, **153** la instituții publice, **2** la localități și **8** la obiective de investiții.

Pe timpul desfășurării controalelor au fost constatate **347** de nereguli pe linia prevenirii situațiilor de urgență. Din acestea, **33** au fost soluționate operativ pe timpul controalelor. Pentru deficiențele constatate au fost aplicate **314** sancțiuni contravenționale, din care **302** avertismente și **12** amenzi, în cuantum **6.500** lei.

Tot în luna aprilie, au fost desfășurate **184** activități de informare preventivă, în cadrul cărora au fost instruite **1.470** persoane.

În urma verificărilor derulate în teren, personalul specializat nu a identificat situații pentru care să fie necesară aplicarea măsurii complementare de oprire a funcționării la obiectivele verificate, din cauza încălcării grave a cerințelor de securitate la incendiu.

Activitățile de pregătire a populației și de prevenire a situațiilor de urgență desfășurate de personalul Inspectoratului pentru Situații de Urgență ”*Anghel Saligny*” al județului Vrancea sunt cu caracter permanent și au rolul de a crește reziliența comunităților și gradul de siguranță a cetățenilor.

Vă reamintim că, informații despre modul de comportare în cazul producerii unor situații de urgență̆ pot fi obținute prin accesarea platformei naționale de pregătire în situații de urgență <https://fiipregatit.ro> și aplicația de mobil DSU, care poate fi descărcată, gratuit, din App Store și Google Play.

# *Compartimentul Informare şi Relaţii Publice al ISU Vrancea*